A MAB 2010/6/II/1.b. sz.határozata

Összefoglaló a MAB 2009. évi közhasznú beszámolójához
A MAB 2009-ben is költségvetési támogatásból, valamint saját bevételekből gazdálkodott. 
A bevételek megoszlása a következő volt:
Költségvetési támogatás:   245.500,-eFt

80,0 %
Saját bevétel:

  50.973,-eFt

16,6 %
Pályázati támogatás:
       156,-eFt

  0,2 %
Egyéb bevétel (kamat):
    9.870,-eFt

  3,2 %
Összesen:


306.499,-eFt

A MAB 2009. évi működésének finanszírozása tekintetében a költségvetési támogatás és a saját bevétel (kamatbevételekkel) aránya 80-20 %-os volt. A saját bevételek aránya 2007-ben 18%, 2008-ban 34% volt. A 2009-re vonatkozó csökkenés két tényezőnek tudható be. Egyrészt magasabb volt 2009-ben a központi költségvetési támogatás összege 2008-hoz képest. Másrészt a bolognai átmenet kapcsán 2007-ben és főleg 2008-ban tapasztalt szakindítási ügyszám növekedési tendenciája 2009-re egyértelműen megfordult, túljutottunk a szakindítási hullám tetején. Azaz míg központi támogatásunk növekedett, saját bevételeink abszolút értékben is jelentősen csökkentek.

A saját bevételek arányának növelését a 2007. évi beszámoló véleményezésekor a MAB Felügyelő Bizottsága szorgalmazta. Ezt 2008-ban, a szakindítások nagy számának köszönhetően, sikerült is elérni. Amint azt azonban a 2008-as beszámolóban előre jeleztük, a Bologna-átmenettel kapcsolatos szakindítási hullám lefutása miatt saját bevételeink 2009-ben érezhetően csökkentek. Új saját bevételi források sajnos nem állnak a MAB rendelkezésére. Itt jegyezzük meg, hogy a felsőoktatási intézmények számára általában elérhető pályázati források a MAB elől el vannak zárva, ezekre nem pályázhatunk, a pályázók lehetséges körébe a MAB nem fér bele. Különösen elkeserítő (és a majdani eredmények, valamint azok elterjesztése szempontjából korántsem közömbös), hogy a felsőoktatás minőségfejlesztését célzó TÁMOP 4.1.4 projektből a MAB tudatosan és durván ki lett zárva, hiába volt a szélesebb szakmai tiltakozás, s a Nemzeti Bologna Bizottság módosítást kérő állásfoglalása a projekt előkészítése idején. A MAB vezetése 2009-ben komoly erőfeszítéseket tett, hogy a már elindult projekt megvalósításába intézményesen bekapcsolódhasson, tárgyalásaink a projektgazda Oktatáskutató és Fejlesztő Intézettel azonban sajnos nem vezettek eredményre. Az OFI részéről felénk továbbított – immár 2010-ben kelt – ajánlat arra vonatkozott, hogy a MAB által javasolt összesen 2-3 személy (sic!) egyéni szakértőként részt vehetne a projekt munkájában. Ezt az ajánlatot természetesen nem tekintettük elfogadhatónak.
Mind a MAB működésének fenntarthatósága, mind pedig a MAB pénzügyi függetlenségének biztosítása szempontjából továbbra is fontos stratégiai kérdés, hogy a saját bevételek csökkenését hogyan lehet ellensúlyozni, e finanszírozási „lyukat” hogyan lehet betömni. Különös tekintettel arra, hogy 2010-ben a központi költségvetési támogatásunk összege is érezhetően csökken 2009-hez képest (20,5 millió Ft-tal kevesebb).

A saját bevételek növelésének egyik lehetséges eleme volna, ha a felsőoktatási intézmények a MAB-ba küldött egyetemi tanári pályázatok véleményezéséért szakértői díjat fizetnének, a szakindítási véleményezésekhez hasonlóan. Ez a megoldás a MAB finanszírozási logikájába is jól illeszkedne: az Ftv. által előírt rendszeres minőséghitelesítési tevékenység fedezetéül a központi költségvetési támogatás szolgál, a felsőoktatási intézmények kérésére végzett eseti szakértői munka viszont térítésköteles kéne legyen, minden elemében, így az egyetemi tanári pályázatok tekintetében is. (Ugyanez kéne vonatkozzon az egyetemi tanári felülvizsgálati eljárásokra.)

Mindez szoros összefüggésben van a MAB számára a Felsőoktatási törvényben rögzített mértékű éves költségvetési támogatás biztosításával. Noha központi költségvetési támogatásunk az elmúlt évben több volt a 2008. évinél, ezt a bizonyos 2 ezrelékes mértéket immár harmadik éve, 2009-ben sem kaptuk meg. Szükségesnek tartjuk, hogy az OKM ezt a forrást a mindenkori éves költségvetési javaslatban előirányozza, továbbá hogy az OKM és a MAB vizsgálja felül a központi finanszírozás rendelkezésre bocsátásának jelenlegi módját. A felek középtávú (pl. a felsőoktatási intézményekkel kötött fenntartói megállapodásokhoz hasonlóan 3 éves) megállapodásban rögzíthetnék a központi finanszírozás várható mértékét, s a költségvetési támogatás és a saját bevételek célul tűzött arányát. A MAB lehetséges bevételi forrásait és a MAB véleményezési szakértői díj mértékét jogszabályok rögzítik, ezért szükséges lehet a vonatkozó jogszabályok felülvizsgálata is.
A kiadások nagyobb hányadát a személyi jellegű ráfordítások jelentették, ami a járulékokkal és adókkal együtt 217.447,-eFt volt.
Bérköltségek:

81.110,-eFt

Tiszteletdíjak:

50.637,-eFt

Megbízási díjak:

29.667,-eFt

Reprezentációs ktg.:
  2.656,-eFt

Költségtérítések:

  3.108,-eFt

Étkezési hozzájárulás:
  2.556,-eFt

Egyéb személyi juttatások:  1.318,-eFt

Adók és járulékok:

46.395,-eFt
Összesen:

          217.454,-eFt

A dologi jellegű kiadások kismértékben növekedtek az előző évhez viszonyítva, ezek nem haladták meg a személyi jellegű kiadások 1/5-ét. Összesen 43.457,-eFt. E költségcsoport struktúráját tekintve az egész évi kiadások több mint 1/3-át a bérleti díjak teszik ki.

Bérleti díjak:

17.218,-eFt

Könyvelés, bérszámfejtés:
  6.482,-eFt

Szolgáltatási ktg.:

  4.062,-eFt

Kiküldetési ktg.:

  4.697,-eFt

Számlás szakértői díj:
  4.592,-eFt

Egyéb dologi kiadások:
  6.406,-eFt
Összesen:


43.457,-eFt

Jelentős mértékű beruházás nem történt, az ilyen jellegű ráfordítás mindössze 473.-eFt.
Az egyéb ráfordítások között szerepel a vissza nem igényelhető ÁFA, idegenforgalmi adó, elszámolt árfolyam veszteség, valamint a kerekítésből származó költségnövekedés, ami összesen: 8.475,-eFt volt.
Körültekintő és takarékos gazdálkodással valósulhatott meg az, hogy a bevételek és kiadások különbözeteként 2009-ben 36.647,-eFt eredmény képződött, ami a saját tőke 152.206,-eFt-ra történő növekedését eredményezte.

Budapest, 2010. május 28.
Gémesi László, gazdasági igazgató


Szántó Tibor, főtitkár

